Jozef Nay
Samuel Jozef Nay (1937 yil 19 yanvarda tugʻilgan) — amerikalik siyosatshunos. Jozef Nay Robert Keohane bilan birga neoliberalizmning xalqaro munosabatlar nazariyasiga asos solishgan. Ular 1977 yilda „Kuch va oʻzaro bogʻliqlik“ kitobida bu haqida toʻxtalib oʻtishga. Yana Jozef Keohane bilan birgalikda assimetrik va murakkab oʻzaro bogʻliqlik tushunchalarini ishlab chiqdi. Ular, shuningdek, 1970-yillarda tahrirlangan jild asarlarida transmilliy munosabatlar va jahon siyosatini oʻrganib chiqishgan. Yaqinda u yumshoq kuch nazariyasini yaratdi . Uning „aqlli kuch“(soft power) tushunchasi („qattiq va yumshoq kuchni birlashtirish qobiliyati: Muvaffaqiyatli strategiyaga“) Klinton va Obama adminstratsiyasi aʼzolari tomonidan ushbu iborani ishlatishlari bilan mashhur boʻldi. Jozef Nay Garvard universitetining Jon Kennedi nomidagi hukumat maktabining sobiq dekani boʻlib, hozirda u universitetning faxriy professori lavozimida ishlaydi. 2014-yil oktabr oyida AQSh Davlat kotibi Jon Kerri Nayni Tashqi ishlar siyosati kengashi lavozimiga tayinladi. U, shuningdek, Mudofaa siyosati kengashi aʼzosi ham hisoblanadi. Jozef Nay 1964-yildan beri Garvard fakulteti, Amerika sanʼat va fanlar akademiyasining, Britaniya akademiyasining xorijiy xodimi va Amerika diplomatiya akademiyalarining aʼzosidir. 2011-yilda 1700 dan ortiq xalqaro aloqalar boʻyicha olimlar ishtirok etgan Taʼlim, Tadqiqot va Xalqaro Siyosat (TRIP) soʻrovi Nayni soʻnggi 20 yil ichida xalqaro munosabatlar sohasida oltinchi eng nufuzli olim sifatida qayd etdi. U Amerika tashqi siyosatidagi eng nufuzli shaxslardan biri sifatida ham tanilgan . 2011 yilda „Foreign Policy“ jurnali uni eng yaxshi global mutafakkirlar roʻyxatiga kiritgan. 2014-yil sentabr oyida „Foreign Policy“ xalqaro aloqalar boʻyicha olimlar va siyosatchilar Nayni sohaning eng nufuzli olimlaridan biri deb eʼtirof etishgan.